《题拟虹桥》
宋代·黄宏

父老桥边问我公，笑谈能办济水功。
天光分碧一千顷，晴影飞虹二百弓。
好与诸公来赏月，曾知此地亦垂虹。
乘风似有惊人语，压倒沧浪亭上翁。

作者简介：黄宏，字子约，号己斋，黄岩（今属浙江）人。超然从子。博学善词赋。元初，有以史才荐者，不就。落魄江湖几三十年。有《谷城集》，已佚。事见《大明一统志》卷四七、《宋季忠义录》卷一三《黄超然传》。今录诗五首。